
Kutatás a Magyar Nemzeti Galéria gyűjteményében megtalálható Barkai Szent Dorottya gótikus faszobor eredetéről és restaurálásáról

Kulcsszavak: szobor; gótika; restaurálás; kutatás; szent
Szücs-Szabó Balázs vagyok, a Magyar Képzőművészeti Egyetem harmadéves faszobrász-restaurátor hallgatója. Előadásom témája a Magyar Nemzeti Galériában őrzött Barkai Szent Dorottya gótikus faszobor eredete és restaurálása. Szó lesz többek között a műalkotás megjelenésének bemutatásáról, amit további szlovák térségből származó analógiák, és a szobor alanyát képező Kappadókiai Szent Dorottya ikonográfiai hátterének ismertetésével járok körül. Kutatásom második felében a szobor történetére helyezem a hangsúlyt, az eredeti elhelyezésének kérdésétől, egészen a restaurálása kapcsán felvetődő problémákig és ezeknek a megoldásáig.



